Babelscape/SREDFM huggingface dataset:
Τζέιμς Ουόρθι

Ο Τζέιμς Ουόρθι (αγγλικά: "James Ager Worthy", γεννήθηκε 27 Φεβρουαρίου 1961) είναι Αμερικανός πρώην καλαθοσφαιριστής, ύψους 2,05 μ., απόφοιτος του Πανεπιστημίου της Β. Καρολίνας, που αγωνιζόταν στη θέση του φόργουορντ κι έκανε μεγάλη καριέρα στο NBA και νυν σχολιαστής αγώνων.

Είναι ένας από τους 50 κορυφαίους μπασκετμπολίστες του NBA όλων των εποχών στην επιλογή του επετειακού έτους 1996 και μέλος του "Naismith Memorial Basketball Hall of Fame", έχει συμμετάσχει επτά φορές σε αγώνες All Star, έχει κατακτήσει τρία πρωταθλήματα NBA και έχει αναδειχτεί MVP των Τελικών του Αμερικανικού Πρωταθλήματος του 1988.

Έπαιξε από το 1982 έως το 1994 στους Λος Άντζελες Λέικερς. Είχε το προσωνύμιο «Big Game James» και σήμα-κατατεθέν ήταν γι’ αυτόν τα ευμεγέθη γυαλιά που φορούσε την εποχή που αγωνιζόταν.
Σέου δ' Ουρζέλ

Η Λα Σέου δ' Ουρζέλ ("La Seu d'Urgell "στα καταλανικά," La Seo de Urgel" στα ισπανικά) είναι μία κωμόπολη της Καταλονίας στην επαρχία της Λιέιδα. Εντάσσεται στην ευρύτερη περιοχή της πυρηναϊκής Καταλονίας και είναι η μεγαλύτερη ισπανική πόλη κοντά στην Ανδόρρα. Ιστορικά αποτέλεσε σημαντική πόλη της Κομητείας του Ουρζέλ.
Λαίδη Μάριον

Η Λαίδη Μάριον ή Μάριαν είναι πρόσωπο του κύκλου των θρύλων της Αγγλίας για τον Ρομπέν των Δασών.
Η ρομαντική σχέση της Μάριον και του Ρομπέν των Δασών είναι δημιούργημα του 16ου αιώνα: το όνομα της Μάριον ίσως προέρχεται από το γαλλικό βουκολικό έργο "Jeu de Robin et Marion" του 1280 το οποίο όμως δεν έχει καμιά σχέση με τους Θρύλους της Αγγλίας
Βίκτορ Χάρα

Ο Βίκτορ Λίδιο Χάρα Μαρτίνεθ (Víctor Lidio Jara Martínez, 28 Σεπτεμβρίου 1932 – 16 Σεπτεμβρίου 1973) ήταν Χιλιανός ποιητής, τραγουδιστής, συνθέτης και θεατρικός σκηνοθέτης και συγγραφέας.

Υπήρξε ένας από τους σημαντικότερους εκπροσώπους του μουσικού–πολιτικού κινήματος «Nueva Canción Chilena», που αναπτύχθηκε στη Χιλή τη δεκαετία του 1960 και στις αρχές της δεκαετίας του 1970, μέχρι το πραξικόπημα του στρατηγού Πινοσέτ το 1973, με το οποίο ανατράπηκε ο εκλεγμένος πρόεδρος της χώρας, Σαλβαδόρ Αγιέντε.

Ο Βίκτορ Χάρα συνελήφθη την επομένη του πραξικοπήματος, στις 12 Σεπτεμβρίου 1973, μεταφέρθηκε στο "Στάδιο της Χιλής" ("Estadio Chile"), όπου είχαν μεταφερθεί και άλλοι πολιτικοί κρατούμενοι, και αφού υπέστη βασανιστήρια, δολοφονήθηκε στις 16 Σεπτεμβρίου 1973.
Μανρέζα

Η Μανρέζα ("Manresa" στα καταλανικά και τα ισπανικά) είναι μια πόλη της Καταλονίας, πρωτεύουσα της κομητείας Μπάζες στην επαρχία της Βαρκελώνης. Βρίσκεται στο γεωγραφικό κέντρο της Καταλονίας και ιστορικά έπαιξε σημαντικό ρόλο στην οργάνωση του κεντρικού της τομέα, ευρισκόμενη στον οδικό κόμβο από την ακτή και την κοιλάδα του Λιοβρεγάτ και των εσωτερικών πεδιάδων του Ουρζέλ και της Νογέρα. Το κέντρο της πόλης διατηρεί μερικές μεσαιωνικές κατασκευές ενώ γύρω από αυτήν λειτουργούν βιομηχανίες παρασκευής μηχανιμάτων και υφασμάτων.
Κου Τσα-Τσολ

O Κου Τσα-Τσολ (Κορεατικά:구자철, 27 Φεβρουαρίου 1989, το όνομα γράφεται σύμφωνα με τα κορεατικά πρότυπα με το επώνυμο πρώτα), είναι ένας Νοτιοκορεάτης επαγγελματίας ποδοσφαιριστής που αγωνίζεται με τη Μάιντς στη Μπουντεσλίγκα ενώ είναι και αρχηγός της εθνικής Κορέας.
Twilight of the Gods

Twilight of the Gods είναι ο τίτλος του έκτου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε στις 29 Ιουνίου του 1991 μέσω της δισκογραφικής εταιρείας "Black Mark Records".
Ένα τανκς... στο κρεβάτι μου

Το Ένα τανκς... στο κρεβάτι μου είναι μία κωμική, αισθηματική, ταινία του Ελληνικού κινηματογράφου, που γυρίστηκε το 1975, από τη Φίνος Φιλμ, σε σκηνοθεσία Γιάννη Δαλιανίδη. 

Η ταινία είναι μια πολιτική σάτιρα για τα χρόνια της δικτατορίας.
Σουκάρνο

O Σουκάρνο ("Soekarno", 6 Ιουνίου 1901 – 21 Ιουνίου 1970) ήταν ο ηγέτης του αγώνα για την ανεξαρτησία της Ινδονησίας και συνακόλουθα ο πρώτος στην ιστορία Πρόεδρος της χώρας, από το 1945 ως το 1967.

Ο Σουκάρνο γεννήθηκε στην Ιάβα, σπούδασε μηχανικός και αναδείχθηκε ως ηγέτης του εθνικού κινήματος την περίοδο που η χώρα ήταν αποικία της Ολλανδίας, τέθηκε υπό περιορισμό και εξορίσθηκε από τους Ολλανδούς για πάνω από μια δεκαετία, μέχρι που ελευθερώθηκε κατά την εισβολή των ιαπωνικών στρατευμάτων. Ο Σουκάρνο και οι εθνικιστές του συνεργάστηκαν για να συγκεντρώσουν λαϊκή υποστήριξη προς την πολεμική προσπάθεια των Ιαπώνων σε αντάλλαγμα για βοήθειά τους στη διάδοση της ινδονησιακής εθνικής ιδέας. Με τη συνθηκολόγηση της Ιαπωνίας, ο Σουκάρνο και ο Μοχάμαντ Χάτα έσπευσαν να κηρύξουν την ινδονησιακή ανεξαρτησία, στις 17 Αυγούστου 1945, και ο Σουκάρνο διορίσθηκε ως ο πρώτος πρόεδρος. Ηγήθηκε του αγώνα για την καταπολέμηση της προσπάθειας των Ολλανδών να ξαναδημιουργήσουν την αποικία τους, με διπλωματικά και στρατιωτικά μέσα, μέχρι την αναγνώριση της ανεξαρτησίας της Ινδονησίας από τους Ολλανδούς το 1949.

Μετά από μία χαοτική περίοδο κοινοβουλευτικής δημοκρατίας ο Σουκάρνο επέβαλε ένα αυταρχικό σύστημα «Καθοδηγούμενης Δημοκρατίας» το 1957 που σταθεροποίησε τη χώρα. Στις αρχές της δεκαετίας του 1960 ο Σουκάρνο άρχισε να στρέφει την πολιτική του προς τα αριστερά, στηρίζοντας το Ινδονησιακό Κομμουνιστικό Κόμμα (PKI) σε βάρος των στρατοκρατών και των ισλαμιστών, ενώ εγκαινίασε μία επιθετική εξωτερική πολιτική υπό το σύνθημα του «αντιιμπεριαλισμού» με βοήθεια από τη Σοβιετική Ένωση και τη Λαϊκή Κίνα. Το αποτυχημένο Κίνημα της 30ής Σεπτεμβρίου οδήγησε στην εξολόθρευση του PKI και στην αντικατάσταση του Σουκάρνο από έναν εκ των στρατηγών του, τον Σουχάρτο. Ο Σουκάρνο παρέμεινε σε κατ' οίκον περιορισμό μέχρι τον θάνατό του.
Acer Iconia A1-830

Το Acer Iconia A1-830 είναι ενας υπολογιστής ταμπλέτα το οποίο κυκλοφόρησε απο την Acer τον Μάρτιο του 2014.
Acer Iconia B1-721

Το Acer Iconia B1-721 είναι ενας υπολογιστής ταμπλέτα το οποίο κυκλοφόρησε απο την Acer τον Ιανουάριο του 2014.
Οσελότος

Ο Οσελότος είναι σαρκοφάγο θηλαστικό της οικογενείας των αιλουριδών. Ανήκει στην υποοικογένεια των αιλουρινών και εντάσσεται ανάμεσα στα μέλη μιας «ομάδας» που απαρτίζουν τις αποκαλούμενες "αγριόγατες", η οποία περιλαμβάνει διάφορα γένη. Το είδος έχει την επιστημονική ονομασία "Leopardus pardalis", απαντά αποκλειστικά στην Αμερική και περιλαμβάνει 10 υποείδη.

Ο οσελότος ανήκει στις μικρές προς μέσου μεγέθους "αγριόγατες", με διαστάσεις περίπου όσο μιας οικιακής γάτας και απαντάται στην αμερικανική ήπειρο. Διαθέτει από τα ωραιότερα τριχώματα στην κατηγορία των αιλουροειδών και, κάποτε, η γούνα του υπήρξε πολύτιμη, με αποτέλεσμα χιλιάδες άτομα να έχουν εξοντωθεί και να κινδυνεύσουν άμεσα οι πληθυσμοί του. Παρά την ευρεία εξάπλωση που εμφανίζει, η τάση των πληθυσμών του παραμένει καθοδική (βλ. Κατάσταση πληθυσμού).
*Από το 1960 μέχρι τα μέσα της δεκαετίας του 1970, υπολογίστηκε ότι μέχρι 200.000 οσελότοι θανατώνονταν ετησίως για την πολύτιμη γούνα τους.
Acer Iconia One 7 B1-730

Το Acer Iconia One 7 B1-730 είναι ενας υπολογιστής ταμπλέτα το οποίο κυκλοφόρησε απο την Acer τον Ιούνιο του 2014.
Acer Iconia Tab 8 A1-840FHD

Το Acer Iconia Tab 8 A1-840FHD είναι ενας υπολογιστής ταμπλέτα το οποίο κυκλοφόρησε απο την Acer τον Σεπτέμβριο του 2014.
Acer Iconia Tab A1-810

Το Acer Iconia Tab A1-810 είναι ενας υπολογιστής ταμπλέτα το οποίο κυκλοφόρησε απο την Acer τον Μάιο του 2013.
Acer Iconia Tab A1-811

Το Acer Iconia Tab A1-811 είναι ενας υπολογιστής ταμπλέτα το οποίο κυκλοφόρησε απο την Acer τον δεύτερο τρίμηνο του 2013.
Σαν Φελίου δε Λιοβρεγάτ

Το Σαν Φελίου δε Λιοβρεγάτ ("Sant Feliu de Llobregat" στα καταλανικά)είναι κωμόπολη της επαρχίας της Βαρκελώνης στην Καταλονία, πρωτεύουσα της κομητείας του Κάτω Λιοβρεγάτ.
Acer Iconia Tab A3

Το Acer Iconia Tab A3 είναι ενας υπολογιστής ταμπλέτα το οποίο κυκλοφόρησε απο την Acer τον Νοέμβριο του 2013.
Acer Iconia Tab A100

Το Acer Iconia Tab A100 είναι ενας υπολογιστής ταμπλέτα το οποίο κυκλοφόρησε απο την Acer τον Απρίλιο του 2011.
Νικόλαος Κώττας

Ο Νικόλαος Κώττας του Γεωργίου (1885 - 8 Μαρτίου 1981) ήταν Έλληνας δικηγόρος και πολιτικός.
Αρτίγας

Το Αρτίγας (Ισπανικά: "Artigas", ισπανική προφορά ) είναι η πρωτεύουσα του διαμερίσματος Αρτίγας της Ουρουγουάης. Το όνομά του προέρχεται από τον εθνικό ήρωα Χοσέ Χερβάσιο Αρτίγας, ο οποίος πολέμησε για την απελευθέρωση του ποταμός του ασημιού (Ρίο ντε λα Πλάτα). Από την απογραφή του 2011, είναι η ενδέκατη πιο πυκνοκατοικημένη πόλη της χώρας.

Η πόλη βρίσκεται στα σύνορα με τη Βραζιλία, χωρισμένη από μια γέφυρα από την πόλη Κουαραΐ της πολιτείας Ρίο Γκράντε ντο Σουλ της Βραζιλίας. Είναι η πιο μακρινή πόλη από την πρωτεύουσα της Ουρουγουάης, Μοντεβιδέο, όντας 600 χιλιόμετρα μακριά.

Ιδρύθηκε στις 12 Σεπτεμβρίου 1852 από τον Δον Κάρλος Καταλά.

Το Αρτίγας είναι κέντρο για να ανταλλάξει τις καλλιέργειες σιτηρών (πρώτα καλαμπόκι) με την Αργεντινή και τη Βραζιλία. Ο σιδηροδρομικός σταθμός και, από το 1973, το αεροδρόμιο επικεντρώθηκαν σε αυτό το εμπόριο.

Τα βουνά στην περιοχή περιέχουν σημαντικούς αριθμούς των πολύτιμων λίθων, ειδικά αχάτης και αμέθυστος, οι οποίες βρέθηκαν αρχικά το 1860, από όταν η μεταλλεία έχει συμβεί. Τα αναμνηστικά και χειροτεχνήματα κατασκευάζονται με αυτούς τους πολύτιμους λίθους στο Αρτίγας και εξάγονται ευρέως.

Το 2011, είχε έναν πληθυσμό περίπου 40,658 κατοίκους.
Κουνλούν

thumb|250px|Τα δυτικά Κουνλούν
Τα όρη Κουνλούν (απλοποιημένα κινεζικά: 昆仑山, παραδοσιακά κινεζικά: 崑崙山, πινγίν: Kūnlún Shān) είναι οροσειρά στην κεντρική Ασία, η οποία έχει μήκος περίπου 3.000 χιλιόμετρα. Η ψηλότερη κορυφή είναι το Λιούσι Σαν, με ύψος 7.167 μέτρα. Στην ευρύτερη έννοιά της, σχηματίζει το βόρειο όριο του Θιβετιανού οροπεδίου νότια της λεκάνης του Ταρίμ και του διαδρόμου του Γκανσού και συνέχεια ανατολικά νότια του ποταμού Βέι και καταλήγει στη βόρεια πεδιάδα της Κίνας.

Ο ακριβής ορισμός της οροσειράς ποικίλει. Μια παλαιά πηγή χρησιμοποιεί τον όρο Κουνλούν για να ονομάσει την ορεινή ζώνη η όποια διασχίζει την κεντρική Κίνα, ο οποίος είναι ο στενός ορισμός των Κουνλούν: τα Άλτιν Τάγ μετά τα όρη Τσιλιέν και Τσιν. Μια πρόσφατη πηγή αναφέρει ότι τα Κουνλούν αποτελούν το κυριότερο τμήμα των νότιων ορίων της λεκάνης Ταρίμ και συνεχίζουν ανατολικά νότια των Άλτιν Ταγ. Ο Σίμα Τσιεν αναφέρει ότι ο αυτοκράτορας Βου των Χαν έστειλε άντρες για να βρουν τη πηγή του Κίτρινου Ποταμού και έδωσε το όνομα Κουνλούν στα βουνά στις πηγές του. Το όνομα φαίνεται να προέρχεται από μία ημιμυθική περιοχή του κλασσικού κειμένου Σανχάι Τζιν.
Γκρεγκ Κρίστιαν

Ο Γκρεγκ Κρίστιαν ("αγγλ. Greg Christian") είναι Αμερικανός μπασίστας της χέβι μέταλ μουσικής, γνωστός ως πρώην μέλος των Testament, ενώ έχει συμμετάσχει και στο thrash metal συγκρότημα HavocHate.
Κρήτη και Κυρηναϊκή

Η Κρήτη και Κυρηναϊκή () ήταν συγκλητική επαρχία της Ρωμαϊκής Αυτοκρατορίας, ιδρυθείσα το 20 π.Χ. Περιελάμβανε το νησί της Κρήτης και την περιοχή της Κυρηναϊκής στη σημερινή Λιβύη.
Δανάη Καρά

Η Δανάη Καρά (27 Ιουλίου 1953) είναι Ελληνίδα σολίστ πιάνου κλασικής μουσικής και εκπαιδευτικός, κυρίως γνωστή για τις ερμηνείες της και την προβολή έργων Ελλήνων μοντερνιστών στο εξωτερικό.
Μαρκ Πέτγουεϊ

Ο Μαρκ Πέτγουεϊ ήταν Αμερικανός καλαθοσφαιριστής που αγωνιζόταν στη θέση του φόργουορντ (ύψος 2,03 μ.). Ήρθε στην Ελλάδα προς τα τέλη της δεκαετίας του '80, για λογαριασμό του ΠΑΟΚ ως δεύτερος ξένος παίκτης για τους ευρωπαϊκούς αγώνες της περιόδου 1987-88. Προηγουμένως αγωνιζόταν στη Γαλλική Τουλούζ.Στη συνέχεια μεταγράφηκε στον Απόλλωνα Πατρών με τον οποίο πραγματοποίησε το ντεμπούτο του στο ελληνικό πρωτάθλημα της Α1 Ανδρών. Το καλοκαίρι του 1989 επέστρεψε στη χώρα του. Με μέσο όρο επίτευξης πόντων ανά αγώνα 27,30 ήταν ένας από τους κορυφαίους ξένους μπασκετμπολίστες που εμφανίσθηκαν ποτέ στην Ελλάδα. Λίγες μέρες μετά την αναχώρησή του από την Ελλάδα (1989) δολοφονήθηκε από ληστή την ώρα που ο τελευταίος επιχειρούσε να του κλέψει το αυτοκίνητο. Σαν χαρακτήρας ήταν νευρικός κι ευέξαπτος, ενώ διέθετε πλούσια αθλητικά προσόντα όπως η εκρηκτικότητα, η ευστοχία και η αλτικότητα. Τα καρφώματά του κατά τη διάρκεια αγώνων είχαν κάνει ιδιαίτερη αίσθηση
Νταβίντ Φοενκινός

Ο Νταβίντ Φοενκινός, γεννημένος στις 28 Οκτωβρίου 1974 στο Παρίσι, είναι Γάλλος μυθιστοριογράφος.
Acer Iconia Tab A101

Το Acer Iconia Tab A101 είναι ενας υπολογιστής ταμπλέτα το οποίο κυκλοφόρησε απο την Acer τον Μάιο του 2011.
Acer Iconia Tab A110

Το Acer Iconia Tab A110 είναι ενας υπολογιστής ταμπλέτα το οποίο κυκλοφόρησε απο την Acer τον Οκτώβριο του 2012.
Νίκος Δαδινόπουλος

O Νίκος Δαδινόπουλος (26 Ιουλίου 1944 - 10 Μαρτίου 2012) ήταν Έλληνας ηθοποιός του σινεμά και της τηλεόρασης
Νεάνθης ο Κυζικηνός

Ο Νεάνθης ο Κυζικηνός, μαθητής του ρήτορα Φιλίσκου του Μιλήσιου, υπήρξε πολυγραφότατος συγγραφέας περί τα μέσα του 3ου π.Χ. αιώνα. 

Από τα συγγράμματά του είναι γνωστά σήμερα τα εξής: .
Το σπουδαιότερο έργο του πάντως, αυτό που τον έκανε ευρύτατα γνωστό, ήταν το "Περί ενδόξων ανδρών", μια συλλογή βιογραφικών στοιχείων και ανεκδότων από την ζωή επιφανών προσώπων. Από τα διασωθέντα αποσπάσματα μαθαίνουμε ότι ο Πλάτων πέθανε σε ηλικία 84 ετών και ότι λεγόταν έτσι επειδή είχε μέτωπο πλατύ· ότι ο Σοφοκλής πέθανε επίσης σε μεγάλη ηλικία πνιγμένος από μια ρώγα σταφύλι· ότι τον Ηράκλειτο τον κατασπάραξαν - ζωντανό ακόμη - τα σκυλιά "(κυνόβρωτος γενέσθαι)"· ότι ο Τίμων πέφτοντας από μια αχλαδιά χτύπησε άσχημα στο πόδι και αρνούμενος να πάει σε γιατρό έπαθε γάγγραινα και πέθανε.Υπήρχαν επίσης πληροφορίες για τον Επίχαρμο, τον Περίανδρο και τον Αντισθένη.

Σε άλλα έργα του ο Νεάνθης αναφερόταν στον Εμπεδοκλή και τον Πυθαγόρα (που τον θεωρούσε φοινικικής καταγωγής και υποστήριζε ότι ο πατέρας του ήταν Σύρος έμπορος από την Τύρο εγκατεστημένος στη Σάμο), ενώ στο "Περί τελετών" έδινε μια διαφορετική ιστορία του καθαρμού της Αθήνας από το "Κυλώνειον άγος". Αντίθετα από την επικρατούσα εκδοχή, υποστήριζε ότι ο Επιμενίδης (που είχε αναλάβει τον εξαγνισμό της πόλης) δεν ζήτησε να γίνουν θυσίες ζώων, αλλά ανθρωποθυσία. Ο "Κρατίνος", ένας πανέμορφος νέος, προσφέρθηκε τότε εθελοντικά να θυσιασθεί για την σωτηρία της Αθήνας και αμέσως στον θάνατο τον ακολούθησε και ο εραστής του "Αριστόδημος" (εκδοχή που ο Πολέμων απέρριπτε ως αναληθή και φανταστική, όπως και πολλές άλλες απόψεις του Νεάνθη, στο πολεμικό του βιβλίο με τίτλο ""). 
Από τα έργα του Νεάνθη διασώθηκαν συνολικά 36 αποσπάσματα. Αναφέρονται κυρίως από τον Αθήναιο και τον Διογένη τον Λαέρτιο, αλλά και από τον Πλούταρχο, τον Στράβωνα, τον Παρθένιο, τον Κλήμη τον Αλεξανδρέα, τον Πορφύριο, τον Φαβωρίνο, τον Στέφανο τον Βυζάντιο κ.ά.

Ορισμένα πάντως έργα ενδεχομένως δεν ανήκαν στον Νεάνθη τον Κυζικηνό, αλλά σε κάποιον άλλο "Νεάνθη ρητοροδιδάσκαλο" που έζησε λίγο νωρίτερα γύρω στα 300 π.Χ.
Acer Iconia Tab A200

Το Acer Iconia Tab A200 είναι ενας υπολογιστής ταμπλέτα το οποίο κυκλοφόρησε απο την Acer τον Ιανουάριο του 2012.
Acer Iconia Tab A210

Το Acer Iconia Tab A210 είναι ενας υπολογιστής ταμπλέτα το οποίο κυκλοφόρησε απο την Acer τον Νοέμβριο του 2012.
Acer Iconia Tab A500

Το Acer Iconia Tab A500 είναι ενας υπολογιστής ταμπλέτα το οποίο κυκλοφόρησε απο την Acer τον Απρίλιο του 2011.
Acer Iconia Tab A510

Το Acer Iconia Tab A510 είναι ενας υπολογιστής ταμπλέτα το οποίο κυκλοφόρησε απο την Acer τον Απρίλιο του 2012.
Acer Iconia Tab A511

Το Acer Iconia Tab A511 είναι ενας υπολογιστής ταμπλέτα το οποίο κυκλοφόρησε απο την Acer τον Αύγουστο του 2012.
Κερτ Ράμπις

Ο Κερτ Ράμπις ("Darrell Kurt Rambis", γεννήθηκε 25 Φεβρουαρίου 1958) είναι Αμερικανός επαγγελματίας προπονητής καλαθόσφαιρας και πρώην καλαθοσφαιριστής, που αγωνιζόταν στη θέση του πάουερ φόργουορντ, με πολυετή παρουσία στο NBA.

Απόφοιτος του Πανεπιστημίου της Σάντα Κλάρα, αγωνίστηκε στο κολεγιακό πρωτάθλημα από το 1976 έως το 1980, αναδεικνυόμενος σε κορυφαίο σκόρερ της ομάδας του όλων των εποχών, με συνολικά 1.736 πόντους. Επιλέχθηκε για τα ντραφτ του 1980 αλλά τελικά κατέληξε στην Ελλάδα και την ΑΕΚ, με την οποία αγωνίσθηκε ως ομογενής με το όνομα "Κυριάκος Ραμπίδης", κερδίζοντας το Κύπελλο Ελλάδας του 1981. 

Εν συνεχεία έκανε μεγάλη σταδιοδρομία στις ΗΠΑ με τα χρώματα των Λος Άντζελες Λέικερς (1982-1988 και 1993-1995), Σάρλοτ Χόρνετς (1988-1989), Φοίνιξ Σανς (1989-1992) και Σακραμέντο Κινγκς (1992-1994). Από το 1995 εργάστηκε ως προπονητής, αρχικά ως βοηθός στους Λέικερς και μετά στους Μινεσότα Τίμπεργουλβς και Νιου Γιορκ Νικς.

Έχει κατακτήσει 4 πρωταθλήματα NBA με τους Λέικερς (1982, 1985, 1987, 1988), ενώ το 1980 αναδείχθηκε κορυφαίος παίκτης της χρονιάς στο κολλεγιακό πρωτάθλημα.

Στις 29 Δεκεμβρίου του 2008 η ομάδα του Πανεπιστημίου της Σάντα Κλάρα απέσυρε προς τιμήν του την φανέλα με το Νο 34.
Acer Iconia Tab A700

Το Acer Iconia Tab A700 είναι ενας υπολογιστής ταμπλέτα το οποίο κυκλοφόρησε απο την Acer τον Αύγουστο του 2012.
Acer Iconia Tab A701

Το Acer Iconia Tab A701 είναι ενας υπολογιστής ταμπλέτα το οποίο κυκλοφόρησε απο την Acer τον Ιούλιο του 2012.
Σερδάνια

μικρογραφία|δεξιά|Η Άνω και Κάτω Σερδάνια στα σύνορα Γαλλίας-Ισπανίας.
Ο όρος Σερδάνια (, , ) αναφέρεται σε μια φυσική περιοχή των Πυρηναίων που χωρίζεται διοικητικά μεταξύ της Ισπανίας και της Γαλλίας. Ιστορικά υπήρξε ο πυρήνας της κομητείας της Σερδάνια (από το 798 μέχρι το 1118). Στη συνέχεια εντάχθηκε στο πριγκιπάτο της Καταλονίας μέχρι τη συνθήκη των Πυρηναίων που απέδωσε στη Γαλλία 33 χωριά της περιοχής εκτός από την πόλη της Λίβια που παρέμεινε κάτω από τον ισπανικό έλεγχο. Σήμερα η ισπανική πλευρά ανήκει στην αυτόνομη περιφέρεια της Καταλονίας και μοιράζεται μεταξύ των επαρχιών της Λιέιδα και της Ζιρόνα, παρόλο που θεωρείται ενιαία περιοχή και φέρει το όνομα Σερδάνια δίχως προσδιορισμούς. Αντίθετα στη Γαλλία δεν υφίσταται κάποια διοικητική υποδιαίρεση με το όνομα Σερντάν. Το σημαντικότερο πληθυσμιακό κέντρο της είναι το Πουτσερδά, πρωτεύουσα της σημερινής καταλανικής επαρχίας της Σερδάνια.
Μητροπολίτης Βρυούλων Παντελεήμων Σκλάβος

Ο Μητροπολίτης Βρυούλων Παντελεήμων Σκλάβος (24 Αυγούστου 1936) είναι Έλληνας Μητροπολίτης Βρυούλων του Οικουμενικού Πατριαρχείου Κωνσταντινουπόλεως.
Μάου Χέυμανς

Ο Μάου Χέυμανς (14 Απριλίου 1961, Βελντχόβεν) είναι ένας Ολλανδός σχεδιαστής κόμικς.
Ουίλιαμ Μόρις

Ο Ουίλιαμ Μόρις (αγγλ. "William Morris") ήταν Άγγλος σχεδιαστής υφασμάτων, καλλιτέχνης, συγγραφέας και ελευθεριακός σοσιαλιστής συνδεδεμένος με την Αδελφότητα των Προραφαηλιτών και το κίνημα Αρτς εντ Κραφτς. Ίδρυσε μία καλλιτεχνική εταιρία με τους ζωγράφους Έντουαρντ Μπερν - Τζόουνς και Ντάντε Γκάμπριελ Ροσέτι που ενέπνευσε σημαντικά τη διακόσμηση εκκλησιών και σπιτιών κατά τον 20ο αιώνα. Ως συγγραφέας, εικονογράφος και μεσαιωνιστής, συνέβαλε στην εδραίωση της φανταστικής λογοτεχνίας και άσκησε άμεση επιρροή σε μεταπολεμικούς συγγραφείς όπως ο Τζον Ρόναλντ Ρούελ Τόλκιν. Συνέβαλε, επίσης, σημαντικά στην αναβίωση της τέχνης των υφασμάτων και παραδοσιακών της μεθόδων, καθώς και ένα από τα ιδρυτικά μέλη της Εταιρίας για την Προστασία Αρχαίων Κτηρίων, σημαντικός φορέας για την προστασία ιστορικών κτηρίων στο Ηνωμένο Βασίλειο.
Ράμσαου

Το Ράμσαου είναι πόλη της Γερμανίας στις Βαυαρικές Άλπεις, με πληθυσμό περίπου 1.800. Βρίσκεται στην περιοχή του Berchtesgadener Land στη Βαυαρία, κοντά στα σύνορα με την Αυστρία, ενώ απέχει 35 χιλιόμετρα νότια από το Σάλτσμπουργκ και 150 χιλιόμετρα νότια-ανατολικά από το Μόναχο. Βρίσκεται βόρεια του Εθνικού Πάρκου Berchtesgaden.

Το Ράμσαου φημίζεται για τα ψηλά βουνά του, συμπεριλαμβανομένου του τρίτου ψηλότερου βουνού της Γερμανίας, το μυθικό βουνό Watzmann (2713 m), και για τη λίμνη Hintersee. Η εκκλησία του Ramsau είναι συχνά σε καρτ-ποστάλ.
Χαράλαμπος Γκούμας

Ο Χαράλαμπος Γκούμας (γεν. Αθήνα, 21 Φεβρουαρίου 1950) είναι Έλληνας κορυφαίος γλύπτης-κεραμίστας-αγγειοπλάστης, ο οποίος έχει πραγματοποιήσει δεκάδες εκθέσεις έργων στην Ελλάδα και στο εξωτερικό και του οποίου γλυπτά έχουν αποκαλυφθεί σε δημόσιους χώρους ή φιλοξενούνται σε διάφορα μουσεία. Στην τέχνη της κεραμοποιίας μυήθηκε από τον παππού του, που ήταν αγγειοπλάστης στη Σίφνο. Η τεχνοτροπία του είναι εμπνευσμένη από το νεοκλασικισμό, ενώ πλησιάζει τη φυσιογνωμία των γλυπτών του Ερνέστου Τσίλερ. Το έργο του έχει προβληθεί από τα εγχώρια Μ.Μ.Ε. 

Για τη συνεισφορά του στον πολιτισμό έχει βραβευθεί επανειλημμένα από τοπικούς και άλλους φορείς όπως το Ιστορικό Λαογραφικό Οικομουσείο Αιγάλεω, ο Αναπτυξιακός Σύνδεσμος Δυτικής Αθήνας, ο Δήμος Αιγάλεω κ.α. Στις δημιουργίες του, έχουν αναφερθεί κατά καιρούς, πολλά έντυπα (εφημερίδες και περιοδικά). Ο χώρος του εργαστηρίου του κοντά στην Ιερά Οδό, στο Αιγάλεω Αττικής έχει εμπνεύσει πολλούς καλλιτέχνες.
Μαίρη Κατράντζου

Η Μαίρη Κατράντζου (Αθήνα 1983 -) είναι Ελληνίδα σχεδιάστρια μόδας που κατοικεί και εργάζεται στο Λονδίνο.
Τζον Γουόρντ

Ο Τζον Γουόρντ ("John Ward", περ.1553-1622) ήταν Άγγλος πειρατής.

Ξεκίνησε την πειρατική σταδιοδρομία του στην Καραϊβική. Γύρω στο 1604, διέφυγε στη Μεσόγειο όπου συνέχισε να λεηλατεί πλοία. Ο Τζον Γουόρντ δεν πέρασε απαρατήρητος από τους Μπερμπερίνους κουρσάρους. Ως το 1606 είχε βρει κοντά τους ένα ασφαλές καταφύγιο. Από το ορμητήριο τους έκανε επιδρομές σε ευρωπαϊκά πλοία που μετέφεραν μπαχαρικά και χρυσάφι. Σε μία από αυτές τις επιδρομές, ο Γουόρντ άδραξε φορτίο αξίας 100.000 αγγλικών λιρών, το οποίο πούλησε στον Οσμάν Μπέη, κυβερνήτη της Τύνιδας, για 20.000 χιλιάδες λίρες.

Κατηγορία:Άγγλοι πειρατές
Φεχμί Κιζίλ

Ο Φεχμί Κιζίλ ("τουρκικά : Fehmi Kızıl") (Κωνσταντινούπολη 1921 - ? ) ήταν τούρκος αθλητής της αντισφαίρισης. Θεωρήται μεγάλη μορφή της Τουρκικής αντισφαίρισης, πρόσφερε στο άθλημα σχεδόν όλη του ζωή. 

Ασχολήθηκε με την αντισφαίριση από επτά ετών, στα 12 κατέκτησε τον πρώτο του τίτλο. Το 1941 κατέκτησε το πρώτο του πρωτάθλημα Τουρκίας και μέχρι το 1952 πρωταγωνιστούσε στο πρωτάθλημα Τουρκίας και στα πρωταθλήματα Άγκυρας και Κωνσταντινούπολης κατακτώντας πολλά από αυτά. 

Στο Πρωτάθλημα αντισφαίρισης Ανατολικής Μεσογείου το 1947 ήταν δεύτερος στο απλό, δεύτερος και στο διπλό αντρών με συμπαίκτη τον Σεφίκ Φενμέν.

Μετά το τέλος της καριέρας του συνέχισε σαν προπονητής αντισφαίρισης, μέχρι τα 70 του χρόνια πέρασαν από τα χέρια του αρκετοί αθλητές που έγιναν πρωταθλητές Τουρκίας.
Ιωάννης Βενθύλος

Ο Ιωάννης Βενθύλος (1804-1854) ήταν Έλληνας φιλόλογος και καθηγητής πανεπιστημίου. Ήταν ένας από τους πρώτους εκπαιδευτικούς που συνέβαλαν στην ανάπτυξη της παιδείας στην νεότερη Ελλάδα.
Γιάννης Σκαρλάτος

Ο Γιάννης Σκαρλάτος (Άγιοι Θεόδωροι Ίμβρου, 1907 - Δαμασκός, 1956) ήταν Έλληνας ζωγράφος.

http://85.72.36.238/catmining/Search/Results?lookfor=Γιάννης%20Σκαρλάτος&type=AllFields
Ναζμί Μπάρι

Ο Ναζμί Μπάρι ("τουρκικά : Nazmi Bari") (Κωνσταντινούπολη, 13 Νοεμβρίου 1929 - Κωνσταντινούπολη, 20 Σεπτεμβρίου 2008) ήταν τούρκος αθλητής και προπονητής της αντισφαίρισης. 

Μεταξύ 1951 και 1965, ήταν πρωταθλητής της Τουρκίας για 15 χρόνια. Είναι ο πρώτος τούρκος άνδρας τενίστας που συμμετείχε σε τουρνουά Γκραν σλαμ. Συμμετείχε το 1959 στο Γουίμπλεντον και στο αμερικανικό πρωτάθλημα το 1963. Από το 1954 έως το 1960 επιλέχθηκε ως αθλητής της χρονιάς στην Τουρκία, ολοκλήρωσε την καριέρα του στην αντισφαίριση το 1965. Μεταξύ 1965 και 1979 ήταν προπονητής αντισφαίρισης.

Ο Ναζμί Μπάρι έχασε τη ζωή του σε νοσοκομείο στην Κωνσταντινούπολη, όπου υποβλήθηκε σε θεραπεία στις 20 Σεπτεμβρίου 2008. Μετά το θάνατο του διοργανώθηκε το "Nazmi Bari Cup", το οποίο είναι διεθνές ετήσιο τουρνουά που πραγματοποιείται από το 2008 για να κρατήσει τη μνήμη του ζωντανή.
Λετίσια Καλντερόν

Η Λετίσια Καλντερόν ("Carmen Leticia Calderón León", 15 Ιουλίου 1968 -) είναι Μεξικανή ηθοποιός.

Σπούδασε ηθοποιία στην Televisa Educational Training Centre. Συμμετείχε σε πολλά θεατρικά έργα και τηλενουβέλες. 

Η καριέρα της εκτοξεύτηκε στα ύψη το 1997 με τον πρωταγωνιστικό της ρόλο στη σειρά Εσμεράλντα, η οποία προβλήθηκε σε περισσότερες από 120 χώρες και αποτέλεσε τηλεοπτικό φαινόμενο σπάζοντας πολλαπλά ρεκόρ τηλεθέασης, ιδίως στις χώρες της Ανατολικής Ευρώπης, της Ασίας και της Λατινικής Αμερικής.
Καμουρές Καντινεφέντι

Η Καμουρές Καντινεφέντι (Οθ. Τούρκικα:كام-سيد أنثى سيد) (Τούρκικα: "Kamures kadınefendi", 5 Μαρτίου 1855 - 30 Απριλίου 1921) ήταν η πρώτη σύζυγος του σουλτάνου Μωάμεθ Ε΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Baş Kam-res Kadın Efendi Hazretleri
Αραβικά Μαλαγιαλάμ

Τα Αραβικά Μαλαγιαλάμ (μαλαγιαλάμ: അറബി മലയാളം, Αραβικά Μαλαγιαλάμ: عربِ ملیاۻم) είναι ένα σύστημα γραφής για τη γραφή της διαλέκτου Μαπίλα των Μαλαγιαλάμ. Χρησιμοποιεί μια παραλλαγή του αραβικού αλφαβήτου. Τα Μαπίλα Μαλαγιαλάμ χρησιμοποιούν τη γραμματική και το συντακτικό της Μαλαγιαλάμ, λεξιλόγιο από τα Μαλαγιαλάμ, τα Αραβικά, τα Ταμιλικά, τα Ουρντού και τα Περσικά, και την αραβική γραφή με ειδικά ορθογραφικά χαρακτηριστικά. Αν και αυτό προέρχεται από την περιοχή Μαλαμπάρ της Νότιας Ινδίας, σήμερα το αλφάβητο χρησιμοποιείται κυρίως στη Μαλαισία και τη Σιγκαπούρη από τους μετανάστες της Μουσουλμανικής κοινότητας. Επίσης, χρησιμοποιούνται για την διδασκαλία των Μαλαγιαλάμ σε Μεντρεσέδες της Κεράλα και Λακσαντγουίπ. Μέχρι τον 20ο αιώνα, το αλφάβητο διδασκόταν σε όλους τους Μουσουλμάνους στην Κεράλα, συμπεριλαμβανομένων των γυναικών. Τα περισσότερα από τα Τραγούδια Μαπίλα είναι γραμμένα στο Αραβικό αλφάβητο Μαλαγιαλάμ. Το παλαιότερο γνωστό τραγούδι είναι το Μουχγιντχίν Μάλα, που γράφτηκε το 1607. Με την πάροδο των αιώνων, σχεδόν 3000 αραβικές λέξεις που χρησιμοποιούνται στα Μαπίλα Μαλαγιαλάμ χρησιμοποιούνται επίσης στην γλώσσα Μαλαγιαλάμ. Πολλές από αυτές σχετίζονται με το δίκαιο, τη διοίκηση και το εμπόριο, αναφέροντας τις περιοχές όπου υπάρχει Μουσουλμανική επιρροή, ιδιαίτερα στα εδάφη του Ζαμορίν.
Ερβέρτος Γ΄ του Ομουά

O Ερβέρτος Γ΄ του Ομουά ή Ερβέρτος ο πρεσβύτερος, (Γαλλική γλώσσα : "Herbert III le vieil", 910 - 980/985) από την Δυναστεία των Καρολιδών ήταν κόμης του Ομουά του Μω και του Τρουά (943 - 980/985). Ήταν ο τρίτος γιος του Ερβέρτου Β΄ κόμη του Βερμαντουά και της Αδέλας των Ροβερτιδών, κόρης του Ροβέρτου Α΄ της Δυτικής Φραγκίας. Το 943 απεβίωσε ο πατέρας του και ο Ερβέρτος Γ΄ έλαβε την κομητεία του Ομουά (Omois), το φρούριο Σατώ-Τιερύ και το αββαείο του Σαιν-Μεντάρ στο Σουασόν. Έπειτα από το θάνατο του τεταρτότοκου αδελφού του Ροβέρτου κόμη του Μω και του Σαλόν, ο Ερβέρτος Γ΄ έλαβε το Μω & Τρουά. 
Νυμφεύτηκε (951) την Έντζιφου της Αγγλίας, κόρη του βασιλιά του Ουέσσεξ Εδουάρδου του Πρεσβύτερου και χήρα του Βασιλιά των Δυτικών Φράγκων Καρόλου του Απλού. Μετά τον θάνατο του ο Λοθάριος της Φραγκίας μοίρασε τις εκτάσεις του ανάμεσα στους ανεψιούς του Όντο Α΄ του Μπλουά και Ερβέρτο Γ΄ του Μω.
Φωτεινή η Σαμαρείτιδα

Η Φωτεινή η Σαμαρείτιδα αποτελεί αγία του χριστιανισμού ως η Σαμαρείτιδα που συνομίλησε ο Ιησούς στο φρέαρ του Ιακώβ (Ιω. 5-42). Το όνομά της, όπως και λοιπές ιστορικές μαρτυρίες αγνοούνται. Σύμφωνα με την ευαγγελική περικοπή, ήταν γυναίκα προερχόμενη από την πόλη Συχάρ, όπου κάθε ημέρα πήγαινε στο πηγάδι το λεγόμενο του Ιακώβ, να φέρει νερό. Εκεί συνάντησε τον Ιησού, ο οποίος της φανέρωσε πτυχές του εαυτού της. Συνομιλώντας μαζί της μάλιστα στην Αγία αποκάλυψε πως αυτός είναι το ύδωρ το ζων, το νερό το οποίο γίνεται πηγή ύδατος και προσφέρει ζωή αιωνία. Τιμάται από την Εκκλησία κατά την Κυριακή της Σαμαρείτιδος, την 5η Κυριακή μετά το Πάσχα, καθώς και στις 26 Φεβρουαρίου. 

Η Αγία Φωτεινή βαπτίστηκε από τους Αποστόλους την ημέρα της Πεντηκοστής μετά την Ανάσταση του Κυρίου. 

Υπάρχουν επίσης αρχαίες παραδόσεις οι οποίες απηχούν στα μηναία της εκκλησίας. Σύμφωνα με αυτά η Αγία Φωτεινή μαρτύρησε επί Νέρωνος, μαζί με τις αδελφές της και τους υιούς της Ιωσή και Βίκτορα, στη Ρώμη. Στα μηναίο περιέχεται μακροσκελής ιστορία περί της δράσεως της αγίας Φωτεινής, η οποία όμως μάλλον δεν απηχεί σε πραγματική ιστορία. Έτσι η Φωτεινή φαίνεται να κήρυξε μετά του υιού της Ιωσή το ευαγγέλιο στην Καρθαγένη της Αφρικής, όπως και ο Δούκας και αδελφός του Βίκτωρας. Όλοι μαζί συνελήφθησαν και οδηγήθηκαν στη Ρώμη, όπου υπέστησαν βασανιστήρια.

Στη Σμύρνη σώζεται η παράδοση ότι η Αγία Φωτεινή δίδαξε και μαρτύρησε στην πόλη. Για τον λόγο αυτόν ήταν αφιερωμένος στη μνήμη της ο Μητροπολιτικός Νός της Σμύρνης που είχε μάλιστα κωδωνοστάσιο 33 μέτρων, το υψηλότερο κτίσμα της Σμύρνης έως το 1922 οπότε και καταστράφηκε από του Τούρκους. Μετά τη Μικρασιατική Καταστροφή οι Σμυρναίοι πρόσφυγες δημιούργησαν τη Νέα Σμύρνη και έκτισαν Ναό της Αγίας Φωτεινής σε ανάμνηση του ομώνυμου Μητροπολιτικού ναού της Σμύρνης. Το ξυλόγλυπτο Τέμπλο, ο Δεσποτικός Θρόνος και ο Ιερός Άμβωνας που βρίσκονται εντός του Μητροπολιτικού Ναού, μεταφέρθηκαν με συντονισμένες ενέργειες της Πολιτείας, Ιερέων και κατοίκων, από τον Ιερό Ναό Αγίου Ιωάννου του «Επάνω Μαχαλά» της Σμύρνης (ο οποίος δεν κάηκε κατά την πυρπόληση της Σμύρνης διότι βρισκόταν σε λόφο) και είναι πανομοιότυπα με αυτά που στεγάζονταν στον αφανισμένο μετά τη Μικρασιατική Καταστροφή Μητροπολιτικό Ναό Αγίας Φωτεινής Σμύρνης.

Το 1974, όταν δημιουργήθηκε ξεχωριστή Ιερά Μητρόπολη Νέας Σμύρνης, ο Ναός της Αγίας Φωτεινής καθιερώθηκε ως ο Μητροπολιτικός Ναός. Το 1996 ανεγέρθηκε με συνεισφορά του Ιδρύματος Ωνάση, το κωδωνοστάσιο των 33 μέτρων, πιστό αντίγραφο του ιστορικού κωδωνοστασίου του Μητροπολιτικού Ναού Αγίας Φωτεινής στην Σμύρνη που καταστράφηκε το 1922.
Μαρία Ζεφυρίνα της Γαλλίας

Η Μαρία Ζεφυρίνα της Γαλλίας (1750-1755) γεννήθηκε στο Παλάτι των Βερσαλλιών ως κόρη του Λουδοβίκου Φερδινάνδου, δελφίνου της Γαλλίας, και της συζύγου του, Μαρίας Ιωσηφίνας της Σαξονίας. Το ασυνήθιστό της όνομα προέρχεται από τον Ζέφυρο, το ελληνικό όνομα για τον δυτικό άνεμο που της δόθηκε επειδή γεννήθηκε στις 26 Αυγούστου, τη γιορτή του Καθολικού Αγίου Ζεφυρίνου.
Αντρέα Μπαρτζάλι

Ο Αντρέα Μπαρτζάλι ("Andrea Barzagli", 8 Μαΐου 1981) είναι Ιταλός ποδοσφαιριστής που αγωνίζεται στη Γιουβέντους και στην Εθνική Ιταλίας στη θέση του αμυντικού.
Πεπίνος ο Κυφός

Ο Πεπίνος ο Κυφός, (Γερμανική γλώσσα : "Pippin der Buckelige", Γαλλική γλώσσα : "Pepin le Bossu", περί το 769 - 811) από τον Δυναστεία των Καρολιδών συμβασιλιάς των Λομβαρδών μαζί με τον πατέρα του ήταν γιος του Καρλομάγνο με την πρώτη σύζυγο ή ερωμένη του Χιμιλτρούδη. Η γέννηση του ήταν εξαιρετικά προβληματική γι΄αυτό πήρε το προσωνύμιο "Κυφός", μεγάλωσε στην αυλή του Καρλομάγνου. Ο πατέρας του αμέσως μετά την γέννηση του έδιωξε την μητέρα του, παντρεύτηκε την Ντεζιντεράτα (770) και στην συνέχεια την Χίλντεγκαρντ του Φίντσγκαου (771). Ο μικρότερος ετεροθαλής αδελφός του Πεπίνος της Ιταλίας ορίστηκε βασιλιάς της Ιταλίας, αυτό ήταν πιθανότατα το πρώτο βήμα για την αποκλήρωση του Πεπίνου του Κυφού. Η πράξη αυτή οδήγησε τον Πεπίνο σε εξέγερση εναντίον του πατέρα του με την υποστήριξη Φράγκων ευγενών, η εξέγερση αποκαλύφτηκε και κατεστάλη. Ο Πεπίνος καταδικάστηκε σε θάνατο, ο Καρλομάγνος του χάρισε την ζωή και τον έστειλε εξορία στο "μοναστήρι του Προύμ", μετά τον θάνατο του (811) έγινε ήρωας σε πολλούς μύθους.
SCS Software

Η SCS Software Ε.Π.Ε. είναι τσεχική εταιρεία με έδρα την Πράγα της Τσεχίας, η οποία παράγει βιντεοπαιχνίδια. Κυρίως παράγει βιντεοπαιχνίδια προσομοίωσης για τα λειτουργικά συστήματα Microsoft Windows, OS X και Linux, μεταξύ των οποίων είναι οι σειρές "18 Wheels of Steel" και "Truck Simulator".
Κλοντ Μακελελέ

Ο Κλοντ Μακελελέ Σιντά (γαλλικά: "Claude Makélélé Sinda", 18 Φεβρουαρίου 1973 -) είναι Γάλλος πρώην ποδοσφαιριστής και διεθνής με την Εθνική Γαλλίας. Από το 2017 είναι προπονητής της ΚΑΣ Όιπεν.

Η επαγγελματική του καριέρα ξεκίνησε στη Ναντ και τελείωσε στην Παρί Σεν-Ζερμέν. Στο μεταξύ έπαιξε σε Μαρσέιγ, Θέλτα Βίγο, Ρεάλ Μαδρίτης και Τσέλσι. Κέρδισε πρωταθλήματα τόσο στη Γαλλία όσο και στην Ισπανία και την Αγγλία. Ενώ τη σεζόν 2001-02, πανηγύρισε το Τσάμπιονς Λιγκ, με τη Ρεάλ Μαδρίτης.

Ο Μακελελέ ήταν, επίσης, βασικό στέλεχος της Εθνικής Γαλλίας για πάνω από δέκα χρόνια, με την οποία συμμετείχε δύο Euro, το 2004 και το 2008, καθώς και σε δύο Μουντιάλ, το 2002 και το 2006, μάλιστα στο τελευταίο έφτασε και ως τον τελικό. Το 1996, συμμετείχε και στους Ολυμπιακούς Αγώνες.

Ο Μακελελέ πλέον θεωρείται ένας από τους σπουδαιότερους αμυντικούς μέσους και λέγεται ότι επαναπροσδιόρισε αυτήν τη θέση στο αγγλικό ποδόσφαιρο, ειδικά μετά τις πολύ καλές του εμφανίσεις τη σεζόν 2004-05, χρόνια που η Τσέλσι συγκέντρωσε 95 πόντους και πήρε το πρωτάθλημα, μετά από 50 χρόνια.
Σεφίκ Φενμέν

Ο Σεφίκ Φενμέν ("τουρκικά : Şefik Fenmen"), γεννημένος στην Κωνσταντινούπολη στις 15 Μαΐου 1923 είναι πρώην τούρκος νομικός, διπλωμάτης και αθλητής της αντισφαίρισης. 

Πτυχιούχος του "Robert College" της Κωνσταντινούπολης και στη νομική σχολή του πανεπιστημίου της Λωζάνης. Εργάστηκε στο Υπουργείο Εξωτερικών της Τουρκίας το 1947 και υπηρέτησε ως αναπληρωτής διευθυντής του προσωπικού γραφείου του Αντνάν Μεντερές. Μεταξύ 1967 και 1970, διετέλεσε γενικός διευθυντής του πρωτοκόλλου το 1978-1980. Έπειτα πρέσβης στην Κοπεγχάγη (1970-1974), Δαμασκός (1974-1978), Στοκχόλμη (1980-1984) και Όσλο (1984-1986).

Ήταν μαζί με τον πρωθυπουργό Μεντερές στο τουρκικό αεροπλάνο που έπεσε στο Λονδίνο το 1959 και επέζησαν. Είναι πεθερός του Mazhar Germen, πρώην υπουργού Υγείας της Τουρκίας. Επιπλέον, ο Μιτάυ Πασά είναι ο παππούς της μητέρας του.

Στην αντισφαίριση πρωταγωνιστούσε στα πρωταθλήματα Τουρκίας αλλά και στα σημαντικότερα εγχώρια Τουρνουά την δεκαετία 1940-1950. Είχε συμμετάσχει σε διεθνή τουρνουά. Στο Πρωτάθλημα αντισφαίρισης Ανατολικής Μεσογείου το 1947 ήταν δεύτερος στο διπλό αντρών με συμπαίκτη τον Φεχμί Κιζίλ.
Φρανκ Βινσέντ

Ο Φρανκ Βινσέντ Γκατούζο Τζούνιορ (αγγλικά: "Frank Vincent Gattuso Junior", 15 Απριλίου 1937 - 13 Σεπτεμβρίου 2017), γνωστός επαγγελματικά ως Φρανκ Βίνσεντ, ήταν Αμερικανός ηθοποιός. Έπαιξε πρωταγωνιστικούς ρόλους στην τηλεοπτική σειρά Οι Σοπράνος και σε πολλές ταινίες του Μάρτιν Σκορτσέζε όπως "Οργισμένο Είδωλο" (1980), "Τα καλά παιδιά" (1990) και "Καζίνο" (1995).
Παρασκευάς Τσέλιος

Ο Παρασκευάς Τσέλιος (Αλεξανδρούπολη, 26 Ιουλίου 1997 -) είναι Έλληνας πετοσφαιριστής, ο οποίος αγωνίζεται ως κεντρικός στον Ο.Φ.Η. και στην Εθνική Ελλάδας, με την οποία συμμετείχε στο FIVB Volleyball World League, του 2017.

Ο Τσέλιος βρίσκεται στα 2.07 μέτρα. Η καριέρα του ξεκίνησε το 2012, όπου αγωνιζόταν, έως και το 2017, στον Εθνικό Αλεξανδρούπολης, με τον οποίον τη σεζόν 2013-14 κατάφερε να τερματίζει δεύτερος στον βαθμολογικό πίνακα. Το καλοκαίρι του 2017 εντάχθηκε στο έμψυχο δυναμικό του Ολυμπιακού Σ.Φ.Π.. Την αγωνιστική σεζόν 2019-20 θα αγωνίζεται στην ομάδα του Ο.Φ.Η.
Στέφανος Γαλανόπουλος

Ο Στέφανος Γαλανόπουλος (γεννημένος 22 Φεβρουαρίου 1992) είναι Έλληνας διεθνής υδατοσφαιριστής, που αγωνίζεται στη θέση του τερματοφύλακα. Η τρέχουσα ομάδα του εναι ο Ολυμπιακός Πειραιώς, ο οποίος αγωνίζεται στο LEN Champions League.

Είναι επίσης μέλος της Εθνική Ελλάδας, με την οποία έχει συμμετάσχει στο Παγκόσμιο πρωτάθλημα υγρού στίβου του 2015, όπου κατέκτησε και το χάλκινο μετάλλιο. Το 2016 συμμετείχε και στους Ολυμπιακούς Αγώνες της Βραζιλίας, όπου η Ελλάδα τερμάτισε 6η.
Βάλτερ Γκέρλαχ

Ο Βάλτερ Γκέρλαχ ("Walther Gerlach", 1 Αυγούστου 1889 – 10 Αυγούστου 1979) ήταν Γερμανός φυσικός που συνετέλεσε στην ανακάλυψη της κβάντωσης του σπιν μέσα σε μαγνητικό πεδίο, με το γνωστό ως πείραμα Στερν-Γκέρλαχ.
Λορέντσο Ινσίνιε

Ο Λορέντσο Ινσίνιε (1991) είναι Ιταλός ποδοσφαιριστής που αγωνίζεται στη Νάπολι και στην Εθνική Ιταλίας ως επιθετικός ή ως μέσος.
Κύπελλο Συνομοσπονδιών 2001

Το Κύπελλο Συνομοσπονδιών 2001 ήταν το πέμπτο Κύπελλο Συνομοσπονδιών στην ιστορία του θεσμού. Διεξήχθη στην Νότια Κορέα και στην Ιαπωνία από τις 30 Μαΐου ως τις 10 Ιουνίου 2001.
Ολλανδικό πρωτάθλημα ποδοσφαίρου ανδρών 1993-94

Το Ολλανδικό πρωτάθλημα ποδοσφαίρου ανδρών 1993-94 ή αλλιώς η Ερεντιβίζιε 1993-94 ήταν το 38ο πρωτάθλημα Ερεντιβίζιε. Ξεκίνησε στις 14 Αυγούστου 1993 και ολοκληρώθηκε στις 8 Μαΐου 1994.

Πρωταθλητής αναδείχθηκε ο Άγιαξ για 24η φορά στην ιστορία του, ενώ υποβιβάστηκαν στην Εέρστε Ντιβίζιε οι Φένλο και Καμπούρ. Την είσοδο στο Τσάμπιονς Λιγκ 1994-95 κέρδισε ο Άγιαξ, στο Κύπελλο ΟΥΕΦΑ 1994-1995 οι Αϊντχόφεν, Φίτεσε και Τβέντε, στο Κύπελλο Κυπελλούχων 1994-95 η Φέγενορντ, ενώ στο Κύπελλο Ιντερτότο 1994 οι Βίλεμ ΙΙ και Σπάρτα Ρότερνταμ.
Kymco

Η εταιρεία KYMCO ή Kwang Yang Motor Co, Ltd είναι μια εταιρεία της Ταϊβάν που κατασκευάζει μοτοσικλέτες, μοτοσυκλέτες και ATV για παγκόσμια διανομή. Ιδρύθηκε το 1963, μετά τη διάσπασή της από την Honda. Η εταιρεία δημιούργησε το πρώτο της πλήρες σκούτερ το 1970 και άρχισε το μάρκετινγκ με το εμπορικό σήμα KYMCO το 1992. Κατά τη δεκαετία του 2000, η ​​Kymco έγινε ο μεγαλύτερος κατασκευαστής σκούτερ στην Ταϊβάν και ο πέμπτος μεγαλύτερος κατασκευαστής σκούτερ παγκοσμίως. Η έδρα και το εργοστάσιο της KYMCO βρίσκονται στο Καοσιούνγκ της Ταϊβάν με περίπου 3000 υπαλλήλους και παράγουν περισσότερα από 570.000 οχήματα ετησίως. Η εταιρεία διαθέτει εγκαταστάσεις παραγωγής στην Τζακάρτα, Πετάλιν Τζάγια, Σαγκάη, Τσανγκσά και Τσενγκντού.
Στις αρχές του 2008, η KYMCO επιλέχθηκε από τη BMW να προμηθεύσει τους κινητήρες για τη μοτοσικλέτα τους G450 X Enduro. Το προαιρετικό πρόσθετο εύρους στην BMW i3 παρέχεται επίσης από την Kymco.
Στα τέλη του 2013, η Kawasaki ανακοίνωσε ότι το νέο σκούτερ J300 κατασκευάζεται σε συνεργασία με την Kymco.
Καρλ Νίλσεν

Ο Καρλ Αουγκούστ Νίλσεν (Carl August Nielsen, δανικά: kɑːl ˈnelsn̩, Σόρτελουνγκ 9 Ιουνίου 1865 – Κοπεγχάγη 3 Οκτωβρίου 1931) ήταν Δανός συνθέτης, βιολονίστας και διευθυντής ορχήστρας, ευρέως αναγνωρισμένος ως ο σημαντικότερος συνθέτης της χώρας του.

Προερχόμενος από φτωχούς αλλά μουσικά ταλαντούχους γονείς της νήσου Φιονίας, επέδειξε τις μουσικές ικανότητές του σε νεαρή ηλικία. Αρχικά, έπαιζε σε στρατιωτική μπάντα, προτού παρακολουθήσει μαθήματα στη Βασιλική Δανική Ακαδημία Μουσικής στην Κοπεγχάγη, από το 1884 έως τον Δεκέμβριο του 1886. Έκανε πρεμιέρα με το έργο του "Σουίτα για έγχορδα" Οp. 1, το 1888, σε ηλικία 23 ετών. Το επόμενο έτος, ξεκίνησε μια 16χρονη θητεία ως δεύτερος βιολονίστας στην περίβλεπτη Βασιλική Δανική Ορχήστρα υπό τον Γ. Σβέντσεν (Johan Svendsen), κατά τη διάρκεια της οποίας έπαιξε στις δανικές πρεμιέρες των έργων "Φάλσταφ" και Οθέλος του Βέρντι. Το 1916, πήρε πόστο διδασκαλίας στη Βασιλική Ακαδημία και συνέχισε να εργάζεται εκεί μέχρι τον θάνατό του.

Παρόλο που οι συμφωνίες, τα κοντσέρτα και η χορωδιακή μουσική του Νίλσεν είναι, πλέον, διεθνώς αναγνωρισμένες συνθέσεις, η καριέρα και η προσωπική ζωή του Νίλσεν χαρακτηρίστηκαν από πολλές δυσκολίες, που συχνά αντανακλώνται στη μουσική του. Τα έργα που συνέθεσε μεταξύ 1897 και 1904 αποδίδονται, μερικές φορές, στην «ψυχολογική» του περίοδο, που οφείλεται κυρίως σε έναν ταραχώδη γάμο με τη γλύπτρια Α. Μ. Μπρόντερσεν (Anne Marie Brodersen). Ο Νίλσεν είναι ιδιαίτερα γνωστός για τις έξι συμφωνίες, τα κουιντέτο για πνευστά και τα κοντσέρτα για βιολί, για φλάουτο και για κλαρινέτο. Στη Δανία, η όπερα "Maskarade" και πολλά από τα τραγούδια του έχουν γίνει αναπόσπαστο μέρος της εθνικής δανικής κληρονομιάς. Την πρώιμη μουσική του εμπνεύστηκε από συνθέτες όπως ο Μπραμς και ο Γκριγκ, αλλά σύντομα ανέπτυξε το δικό του στυλ, αρχικά πειραματιζόμενος με την αποκαλούμενη "προοδευτική τονικότητα" και, αργότερα, αποκλίνοντας ακόμη πιο ριζοσπαστικά από τα πρότυπα σύνθεσης που ήταν, ακόμα, συνηθισμένα εκείνα τα χρόνια. Η έκτη και τελευταία συμφωνία του, "Sinfonia semplice", γράφηκε το 1924-25. Πέθανε από καρδιακή προσβολή έξι χρόνια αργότερα και ενταφιάστηκε στο Νεκροταφείο Βέστρε (Vestre) της Κοπεγχάγης.

Ο Νίλσεν, στους μουσικούς κύκλους, διατήρησε τη φήμη ενός μη-γνωστού συνθέτη κατά τη διάρκεια της ζωής του, τόσο στη δική του χώρα όσο και διεθνώς. Μόνον αργότερα, τα έργα του μπήκαν σταθερά στο διεθνές ρεπερτόριο, επιταχυνόμενα σε δημοτικότητα, μετά τη δεκαετία του 1960, μέσω του Λέοναρντ Μπερνστάιν και άλλων μουσικών. Στη Δανία, η φήμη του Νίλσεν επισφραγίστηκε το 2006, όταν τρεις από τις συνθέσεις του συγκαταλέγησαν από το Υπουργείο Πολιτισμού της χώρας ανάμεσα στα δώδεκα σπουδαιότερα έργα της δανικής μουσικής. Για πολλά χρόνια, απεικονιζόταν στο χαρτονόμισμα των εκατόν κορονών της Δανίας. Το φερώνυμο Μουσείο «Καρλ Νίλσεν» στο Όντενσε καταγράφει τη ζωή του και τη ζωή της συζύγου του. Από το 1994 έως το 2009, η Βασιλική Δανική Βιβλιοθήκη, με τη χορηγία της κυβέρνησης της Δανίας, ολοκλήρωσε την «Έκδοση Καρλ Νίλσεν», διαθέσιμη στο διαδίκτυο, που περιέχει ενημερωτικές πληροφορίες και παρτιτούρες για όλα τα έργα του συνθέτη, πολλά από τα οποία δεν είχαν δημοσιευτεί προηγουμένως.
MVP Ελληνικού Πρωταθλήματος Καλαθοσφαίρισης

MVP Ελληνικού Πρωταθλήματος Καλαθοσφαίρισης είναι ένας ετήσιος θεσμός, του Ελληνικού Πρωταθλήματος Καλαθοσφαίρισης, που βραβεύει τον σπουδαιότερο παίχτη ολόκληρης της σεζόν. Το ρεκόρ περισσότερων κατακτήσεων του βραβείου MVP, κατέχει ο Δημήτρης Διαμαντίδης (6), ενώ ο πιο πρόσφατος νικητής είναι ο Ιωάννης Παπαπέτρου (2021).

Το βραβείο δυνόταν, αρχικά, από τους παίχτες και τους προπονητές, οι οποίοι ψήφιζαν για τον σπουδαιότερο παίχτη της σεζόν. Όμως από τη σεζόν 2014-15, το σύστημα άλλαξε και το 40% των ψήφων προκύπτουν τους θεατές (διαδικτυακά) και τα Μέσα, το υπόλοιπο 60% προκύπτει από τους ψήφους των προπονητών και των αρχηγών των 14 ομάδων της διοργάνωσης.
Σφαίρες πάνω από το Μπρόντγουεϊ

Το Σφαίρες πάνω από το Μπρόντγουεϊ (πρωτότυπος τίτλος: Bullets over Broadway) είναι αμερικανική ταινία του 1994 σε σκηνοθεσία του Γούντι Άλεν.
Ερρίκος Β΄ της Βραβάντης

Ο Ερρίκος Β΄ της Βραβάντης (γαλλ.: "Henri II de Brabant", 1207 - 1 Φεβρουαρίου 1248) ήταν δούκας της Βραβάντης και του Λοτιέ μετά τον θάνατο του πατέρα του, Ερρίκου Α΄ το 1235. Μητέρα του ήταν η Ματθίλδη της Βουλώνης.
Οίκος του Μπάττενμπεργκ

Ο Οίκος του Μπάττενμπεργκ είναι ένας ευγενής Οίκος της Ευρώπης, κλάδος -από μοργανατικό γάμο- του Οίκου της Έσσης-Ντάρμστατ, των μεγάλων δουκών της Έσσης στη Γερμανία. Ο Οίκος της Έσσης είναι με τη σειρά του κλάδος του Οίκου του Ρέγκιναρ.
Μονή Εγκλειστουρίου Αρκαδίας

Η Μονή Εγκλειστουρίου Αρκαδίας είναι ένα ιστορικό, εγκαταλελειμμένο σήμερα μοναστήρι. Το μοναστήρι βρίσκεται χτισμένο σε υψόμετρο 550 μ. Απέχει 28 χλμ από το Άστρος και 8 χλμ από τον Πραστό. Η μονή είναι αφιερωμένη στον Άγιο Ιωάννη Πρόδρομο και είναι ένα από τα ιστορικότερα μοναστήρια της Τσακωνιάς.
Γοδεφρείδος Β΄ του Λουβαίν

Ο Γοδεφρείδος Β΄ του Λουβαίν (γαλλ.: "Godefroid II de Louvain", 1100 - 13 Ιουνίου 1142) από τον Οίκο του Ρέγκιναρ ήταν κόμης του Λουβαίν και λάντγκραβος της Βραβάνδης. Ως Γοδεφρείδος Ζ΄ ήταν δούκας της Κάτω Λωρραίνης και μάργραβος της Αμβέρσας (1139 - 1142).
Εσπερίδα

Κατά την αρχαία Ελληνική μυθολογία, η Εσπερίδα (το όνομά της βγαίνει από την "εσπέρα" που σημαίνει "δειλινό", "σούρουπο") ήταν η κόρη του Έσπερου και η μητέρα των Εσπερίδων από τον Τιτάνα Άτλαντα.

Εξαιτίας της σπάνιας και ξεχωριστής ομορφιάς της την συσχέτιζαν με την θεά Αφροδίτη.
Όθων Α΄ της Έσσης

Ο Όθων Α΄ της Έσσης (γερμ.: "Otto I.", 1272 - 17 Ιανουαρίου 1328) ήταν λάντγκραβος της Έσσης από το 1308 μέχρι το θάνατό του.
Χάρι Ντιν Στάντον

Ο Χάρι Ντιν Στάντον (αγγλικά: "Harry Dean Stanton", 14 Ιουλίου 1926 - 15 Σεπτεμβρίου 2017) ήταν Αμερικανός ηθοποιός, μουσικός και τραγουδιστής. Η καριέρα του Στάντον ξεπέρασε τα 60 χρόνια και κατά την διάρκειά της εμφανίστηκε σε ταινίες όπως "Cool Hand Luke, Kelly's Heroes, Dillinger, Ο Νονός ΙΙ, Άλιεν, Απόδραση από τη Νέα Υόρκη, Christine, Παρίσι, Τέξας, Repo Man, Pretty in Pink, Ο τελευταίος πειρασμός, Ατίθαση καρδιά, The Straight Story, Το Πράσινο Μίλι, Alpha Dog, Inland Empire".
Φίλιπ Γιάρναχ

Ο Φίλιπ Γιάρναχ (Philipp Jarnach, Παρίσι 26 Ιουλίου 1892 – Αμβούργο 17 Δεκεμβρίου 1982) ήταν καταλανικής καταγωγής Γερμανός συνθέτης και μουσικοπαιδαγωγός του 20ού αιώνα.
Σιδηροδρομική γραμμή Αεροδρομίου Αθηνών - Πάτρας

Η Σιδηροδρομική γραμμή Αεροδρομίου Αθηνών - Πάτρας είναι μία ελληνική σιδηροδρομική γραμμή που βρίσκεται υπό κατασκευή και που στο σύνολό της θα ενώνει το αεροδρόμιο της Αθήνας, «Ελευθέριος Βενιζέλος» με την Κόρινθο και την Πάτρα. Θα αντικαταστήσει την παλιά μετρική σιδηροδρομική γραμμή Πειραιά - Πάτρας που είχε κατασκευαστεί το 1884 και καταργήθηκε ολοκληρωτικά το 2007. Η γραμμή είναι κατασκευασμένη με σύγχρονα υλικά υποδομής, κανονικού εύρους με ηλεκτροκίνηση. Με την ολοκλήρωση των έργων η διαδρομή από την Αθήνα έως τον νέο λιμένα Πατρών θα διανύεται σε 1 ώρα και 40 λεπτά.
Setra

Η Setra είναι γερμανική εταιρεία που παράγει τουριστικά, υπεραστικά και αστικά λεωφορεία.

Μέχρι το 1995, η Setra άνηκε στην εταρεία "Kässbohrer" και δραστηριοποιούνταν υπό το όνομα "Kässbohrer-Setra". Λόγω οικονομικών προβλημάτων η "Kässbohrer" εξαγοράστηκε από την Daimler-Benz το 1995.
Ζωές Παράλληλες

Οι Ζωές Παράλληλες (Τουρκικά: "Kırgın Çiçekler", Μετάφραση: "Αιματηρά Λουλούδια") είναι μια νεανική και δραματική τηλεοπτική σειρά τουρκικής παραγωγής του 2015.
Σουράλε

μικρογραφία|Ο Σουράλε και ο Ξυλοκόπος σε ένα νόμισμα 50 τένγκε του Καζακστάν, 2013
Ο Σουράλε (ταταρικά και μπασκιρικά: Шүрәле, "Şüräle" [ʃyræˈlɘ]; ρωσικά: Шурале‎, Šurale, τουρκικά: Şürele) είναι το πνεύμα του δάσους στην μυθολογία των Μπασκίρ και των Τάταρων. Σύμφωνα με θρύλους, ο Σουράλε ζει στα δάση. Έχει μακριά δάχτυλα, ένα κέρατο στο μέτωπό του, και ένα ασαφές σώμα. Παρασύρει τα θύματα σε ένα άλσος και μπορεί να τους γαργαλάει σκοτώνοντας τους.
Ο Σουράλε μοιάζει πολύ με άλλους παρόμοιους χαρακτήρες, όπως ο Αρτσούρι των Τσουβάς, τον Πιτσέν των Τάταρων της Σιβηρίας και τον Γιαριμτίκ των Τάταρων των Ουραλίων.
Πίκτοι

right|thumb|Χάρτης της Βρετανίας και της Ιρλανδίας που δείχνει που έζησαν οι Πίκτοι.
Οι Πίκτοι, γνωστοί και ως Πίκτες, ήταν μια φυλετική συνομοσπονδία λαών που ζούσε στη σημερινή ανατολική και τη βόρεια Σκωτία κατά τα τέλη της εποχής του Σιδήρου και την πρώιμη μεσαιωνική περίοδο. Πιστεύεται ότι η καταγωγή τους ήταν εθνογλωσσικά Κελτική. Ο τρόπος ζωής τους και ο πολιτισμός τους, μπορεί να συναχθεί από τη γεωγραφική κατανομή των κτισμάτων, τα στοιχεία βρυθονικών τοπωνυμίων, καθώς και τους λίθους των Πίκτων. Οι Πίκτοι εμφανίζονται σε γραπτά αρχεία πριν από τη Ρωμαϊκή κατάκτηση της Βρετανίας μέχρι τον 10ο αιώνα, περίοδο κατά την οποία θεωρείται ότι συγχωνεύθηκαν με το γαελικό στοιχείο της Σκωτίας. Ζούσαν βόρεια των ποταμών Φορθ και Κλάιντ, και μιλούσαν την πικτική γλώσσα που έχει πλέον εκλείψει, η οποία είναι στενά συνδεδεμένη με την κελτική βρυθονική γλώσσα των Βρετανών που έμεναν στα νότια.

Οι Πίκτοι θεωρούνται ότι ήταν οι απόγονοι των Καληδόνιων με βάση όσα αναφέρονται από ρωμαίους ιστορικούς και απεικονίζονται στον παγκόσμιο χάρτη του Πτολεμαίου. Το βασίλειο τους σταδιακά συγχωνεύθηκε με το Γαλατικό βασίλειο της Νταλ Ριάτα για να σχηματίσουν το Βασίλειο της Άλμπα (Σκωτία). Η Άλμπα επεκτάθηκε, απορροφώντας το βρυθονικό βασίλειο του Στράθκλαϊντ και το Λόθιαν της Νορθουμβρίας, ενώ από τον 11ο αιώνα η ταυτότητα των Πίκτων είχε υπαχθεί στη «σκωτική» αμαλγάμωση των λαών.

Η κοινωνία των Πίκτων ήταν χαρακτηριστική για πολλές κοινωνίες της εποχής του Σιδήρου στη βόρεια Ευρώπη, έχοντας "ευρείες συνδέσεις και παραλληλισμούς" με γειτονικές ομάδες. Η αρχαιολογία δίνει μία αίσθηση της κοινωνίας των Πίκτων. Παρόλο που σώζονται ελάχιστα γραπτά κείμενα των Πίκτων, η ιστορία τους από τα τέλη του 6ου αιώνα είναι γνωστή από διάφορες πηγές, όπως η "Historia ecclesiastica gentis Anglorum" του Βέδα, οι βίοι των αγίων όπως αυτός του Κολόμβα από τον Αδοβνόν και διάφορα ιρλανδικά χρονικά.
Ζόλταν Κόνταϊ

Ο Ζόλταν Κόνταϊ (λανθασμένη ονομασία "Κόνταλυ" ή "Κόνταγι", Zoltán Kodály, ουγγρικά: Kodály Zoltán,ˈkodaːj ˈzoltaːn, Κέτσκεμετ 16 Δεκεμβρίου 1882 – Βουδαπέστη 6 Μαρτίου 1967) ήταν Ούγγρος συνθέτης, διευθυντής ορχήστρας, εθνομουσικολόγος, μουσικοπαιδαγωγός, γλωσσολόγος και φιλόσοφος, από τους σημαντικότερους γνώστες της παραδοσιακής ουγγρικής μουσικής. Θεωρείται, μετά τον Μπέλα Μπάρτοκ, ως ο σημαντικότερος συνθέτης της πατρίδας του και είναι παγκοσμίως γνωστός για την επινόηση της φερώνυμης παιδαγωγικής μεθόδου ("Kodály-módszer").
Οθωνική Αναγέννηση

Ο δεύτερος "Σταυρός της Ματθίλδης" που δώρισε η [[Ματθίλδη του Έσσεν]] στο ομώνυμο αββαείο και θεωρείται χαρακτηριστικής τεχνοτροπίας της οθωνικής αναγέννησης.
Η Οθωνική Αναγέννηση ήταν μία εποχή άνθησης και προώθησης των τεχνών, των γραμμάτων και των επιστημών στην Αγία Ρωμαϊκή Αυτοκρατορία που υποστηρίχθηκε από την Οθωνική Δυναστεία και κράτησε από το 936 μ.Χ. έως το 1002 μ.Χ.. Αποτελεί μέρος των λεγόμενων Μεσαιωνικών Αναγεννήσεων. Αντίθετα από την Καρολίγγεια Αναγέννηση (8ος-9ος αι.) που είχε προηγηθεί και που είχε στηριχθεί στην προώθηση του κλασικού και του πρώιμου χριστιανικού πολιτισμού, η Οθωνική Αναγέννηση επικεντρώθηκε στη προώθηση της σύγχρονης τέχνης της βόρειας και ανατολικής Ευρώπης.
Γεώργιος Αθανασίου

Ο Γεώργιος Αθανασίου (1802 - 1863) ήταν λόγιος από τη Μακεδονία, νομικός και δικαστικός.
Ψυχολόγος

Ψυχολόγος είναι ο επαγγελματίας που μελετά τις διεργασίες της σκέψης και την ανθρώπινη συμπεριφορά. Δραστηριοποιείται συνήθως στο χώρο της ψυχικής υγείας, της έρευνας ή της βιομηχανίας. Οι ψυχολόγοι εφαρμόζουν τη ψυχολογική γνώση για τη προώθηση της ατομικής, κοινωνικής, εκπαιδευτικής ή επαγγελματικής προσαρμογής και ευημερίας. Οι ψυχολόγοι μπορεί να χρησιμοποιούν διάφορα εργαλεία, όπως ψυχομετρικά τεστ, ερωτηματολόγια και ειδικό εργαστηριακό και τεχνολογικό εξοπλισμό. 

Καθώς η επιστήμη της Ψυχολογίας δεν είναι ένα ενιαίο αντικείμενο αλλά διακρίνεται σε επιμέρους κλάδους, ένας ψυχολόγος ο οποίος έχει ολοκληρώσει μεταπτυχιακή εκπαίδευση συνήθως χαρακτηρίζεται βάσει της ειδικότητας στην οποία εκπαιδεύτηκε όπως για παράδειγμα κλινικός ψυχολόγος, σχολικός ψυχολόγος, συμβουλευτικός ψυχολόγος, σχολικός ψυχολόγος (βλ. επίσης κλάδοι ψυχολογίας). 

Ωστόσο, σε αντίθεση με πολλές χώρες του εξωτερικού, οι κλάδοι της ψυχολογίας δεν είναι νομικά προστατευμένοι και αναγνωρισμένοι στην Ελλάδα.